ΓΡΑΠΤΗ ΕΡΩΤΗΣΗ E-0112/03

υποβολή: Torben Lund (PSE) προς την Επιτροπή

(28 Ιανουαρίου 2003)

Θέμα: Διατήρηση της απαγόρευσης της δηλητηριώδους ουσίας αρσενικό

Προκύπτει από ειδήσεις στον δανικό ημερήσιο Τύπο της 13ης Ιανουαρίου 2003 ότι η Επιτροπή μόλις ενέκρινε νέους κανόνες σχετικά με την προστασία του ξύλου και ότι οι νέοι αυτοί κανόνες συνεπάγονται ελαστικοποίηση της απαγόρευσης αρσενικού που ισχύει στη Δανία.

Το αρσενικό χρησιμοποιείται για την επεξεργασία ξύλου, το οποίο χρησιμοποιείται μεταξύ άλλων για την κατασκευή γεφυρών, οικιών, ειδικών φρακτών καθώς και στηλών ηλεκτρισμού και τηλεόρασης. Το πρόβλημα είναι ότι η εν λόγω ουσία είναι επιβλαβής τόσο για την φύση όσο και για το εργασιακό περιβάλλον. Αυτός είναι άλλωστε και ο λόγος για τους περιοριστικούς κανόνες που ισχύουν στη Δανία.

Μπορεί η Επιτροπή να ανακοινώσει ποια είναι η επιστημονική βάση των νέων κανόνων, κυρίως εις ο, τι αφορά το αρσενικό και να αναφέρει ποιες εναλλακτικές, λιγότερο επιβαρυντικές για το φυσικό και εργασιακό περιβάλλον ουσίες μπορούν να αντικαθιστούν το αρσενικό· Ποιες συνέπειες έχουν οι νέοι κανόνες για τους δανικούς κανόνες και για τη δυνατότητα διατήρησης της απαγόρευσης· Ποιες επιπτώσεις αναμένει η Επιτροπή ότι θα έχει στο εργασιακό και το φυσικό περιβάλλον το γεγονός ότι θα επιτραπεί η χρήση αρσενικού στη Δανία και στο σύνολο της Ε.Ε.·

Απάντηση του κ. Liikanen εξ ονόματος της Επιτροπής

(5 Μαρτίου 2003)

Μια αξιολόγηση κινδύνου που εκτελέσθηκε για λογαριασμό της Επιτροπής σχετικά με τη χρήση του αρσενικού στην επεξεργασία του ξύλου εντόπισε ορισμένους κινδύνους που κρίθηκαν απαράδεκτοι περιλαμβανομένων και εκείνων για τηνγεία των παιδιών από τη χρήση ξυλείας επεξεργασμένης με αρσενικό στον εξοπλισμό παιδότοπων και γενικά για τηνγεία των ανθρώπων από την απόρριψη ξυλείας επεξεργασμένης με αρσενικό. Ο κίνδυνος από την απόρριψη σχετίζεται κυρίως με την σε οικιακό επίπεδο καύση άχρηστης ξυλείας επεξεργασμένης με αρσενικό. Σε ορισμένα θαλάσσια ύδατα παρατηρήθηκε απαράδεκτος κίνδυνος επιπτώσεων σε θαλάσσιους οργανισμούς. Η Επιστημονική Επιτροπή Τοξικότητας, Οικοτοξικότητας και Περιβάλλοντος (CSTEE) εξέτασε αυτή την αξιολόγηση κινδύνου και κατέληξε ότι οι κυριότεροι κίνδυνοι εντοπίστηκαν σωστά(1). Η CSTEE έδωσε περαιτέρω τη συμβουλή,πό το φως ενός σοβαρού κενού γνώσεων σε σχέση με την επεξεργασμένη με αρσενικό ξυλεία που απορρίπτεται σε χώρους ταφής απορριμμάτων, να λαμβάνεται ιδιαίτερη πρόνοια, περιορίζοντας τη χρήση προϊόντων συντήρησης ξυλείας με βάση το αρσενικό μόνο εκεί που είναι απολύτως απαραίτητο

Ως αποτέλεσμα αυτής της αξιολόγησης κινδύνου, η Οδηγία της Επιτροπής 2003/2/ΕΚ της 6ης Ιανουαρίου 2003 σχετικά με τους περιορισμούς στην εμπορία και χρήση του αρσενικού(2) απαγορεύει τη χρήση επεξεργασμένης με αρσενικό ξυλείας σε εφαρμογές καταναλωτή (πχ. για περίφραξη και διακοσμητική επένδυση). Σε ότι αφορά τις επαγγελματικές και βιομηχανικές χρήσεις, η οδηγία επιτρέπει τη χρήση ορισμένου τύπου προπαρασκευής που περιέχει αρσενικό μόνο για επεξεργασία ξύλου προοριζόμενου για συγκεκριμένες εφαρμογές με τις ακόλουθες προϋποθέσεις: να απαιτείται ο ενιαίος δομικός χαρακτήρας του ξύλου, για την ασφάλεια ανθρώπων και ζώων, η επαφή με το δέρμα του ευρέως κοινού καθόλη τη διάρκεια ζωής της κατασκευής να θεωρείται μη πιθανή και κατά την απόρριψή τους τα ενλόγωλικά να θεωρηθούν ως επικίνδυνα απόβλητα που θα χειριστεί εγκεκριμένη ειδικευμένη εταιρία.

Σχετικά με εναλλακτικές λύσεις, μια δημόσια διαβούλευση μέσω διαδικτύου ως προς το σχέδιο νέας οδηγίας, που έλαβε χώρα σύμφωνα με τη στρατηγική της Επιτροπής Καλύτερη εκπόνηση νομοθεσίας συγκέντρωσε περισσότερες από 150 απαντήσεις. Ορισμένοι απαντήσαντες πιστεύουν ότιπάρχουν κάποιες εναλλακτικές λύσεις στην αγορά συμπεριλαμβανομένων μερικών βασιζόμενων στον χαλκό, το βόριο και μια οργανική δραστική ουσία για πολλές εφαρμογές. Εντούτοις, δενπάρχουν ακόμη κατάλληλες εναλλακτικές λύσεις για όλες τις χρήσεις, όπως η ξυλεία που χρησιμοποιείται για διαρκή επαφή με το νερό. Ως αποτέλεσμα τούτου, η Οδηγία επιτρέπει ορισμένες χρήσεις επεξεργασμένης με αρσενικό ξυλείας.

Η Επιτροπή είναι της γνώμης ότι η ενλόγω οδηγία θα προσφέρει σημαντικά οφέλη στην προστασία τηςγείας του καταναλωτή και στο περιβάλλον γενικά ανά την Ένωση. Η Επιτροπή είναι επίσης της γνώμης ότι η οδηγία μπορεί να θεωρηθεί ανάλογη προς το επιδιωκόμενο αποτέλεσμα καθώς επιτρέπει ορισμένες χρήσεις που αναφέρθηκαν παραπάνω, όπου είναι δυνατή η κατάλληλη διαχείριση των κινδύνων. Θα πρέπει να σημειωθεί ότι, από το 2004, οι εναπομένουσες χρήσεις των βασιζόμενων στο αρσενικό συντηρητικών ξυλείας θα αξιολογούνται στο πλαίσιο της Οδηγίας 98/8/ΕΚ(3), πράγμα που ενδέχεται να οδηγήσει σε περαιτέρω περιορισμούς.

Το άρθρο 2 της Οδηγίας 2003/2 ζητά από τα κράτη μέλη να εγκρίνουν και να δημοσιεύσουν τις αναγκαίες διατάξεις για τη συμμόρφωση προς την Οδηγία μέχρι τις 30 Ιουνίου 2003 και να εφαρμόσουν τις διατάξεις αυτές μέχρι τις 30 Ιουνίου 2004 το αργότερο. Η Επιτροπή είναι ενήμερη του γεγονότος ότιφίσταται γενική απαγόρευση εισαγωγής, πώλησης και χρήσης επεξεργασμένης με αρσενικό ξυλείας στη Δανία(4). Εάν η Δανία επιθυμεί να διατηρήσει αυτές τις αυστηρότερες εθνικές διατάξεις, οφείλει να τις κοινοποιήσει στην Επιτροπή σύμφωνα με το άρθρο 95(4) της συνθήκης ΕΚ. Η Επιτροπή θα εκτιμήσει κατά πόσον οι διατάξεις αυτές πληρούν τα κριτήρια που προβλέπονται από τα άρθρα 95 (4) και (6) της συνθήκης ΕΚ.

(1) Περισσότερες σχετικές πληροφορίες στη διεύθυνση: http://europa.eu.int/comm/food/fs/sc/sct/out18_en.html.

(2) ΕΕ L 4 της 9.1.2003.

(3) Οδηγία 98/8/ΕΚ του Κοινοβουλίου και του Συμβουλίου της 16ης Φεβρουαρίου 1998 σχετικά με την διάθεση βιοκτόνων προϊόντων στην αγορά, ΕΕ L 123 της 24.4.1998.

(4) Κοινοποίηση 96/0242/Dk.